**П Р О Г Р А М А**

**ЗА РАЗВИТИЕ НА НАРОДНО ЧИТАЛИЩЕ**

**„ВЪЗРАЖДАНЕ – 1908”**

**село Българско Сливово,община Свищов**

**през 2023 година**

Годишната програма за развитие на читалищната дейност през 2023 година на НЧ „Възраждане – 1908” село Българско Сливово е съобразена с изискванията на чл.26 а,ал.2 от ЗНЧ .

Цялостната дейност на читалището е насочена към разнообразяване и обогатяване на културния живот в селото,към развитие и утвърждаване на читалището като единствена обществена институция ,градяща културната идентичност на село Българско Сливово. Тя обобщава най-важните моменти в работата на читалището, приоритети, цели и задачи, които ще спомогнат за развитието, укрепването и модернизирането му в общодостъпно и желано място за местната общност. Ще се работи за създаване на условия за превръщането на институцията в културен център, утвърждаващ ценностите на гражданското общество.

ОСНОВНИ ЦЕЛИ:

1.Развитие и институционално укрепване на читалището,като местен център с културно – просветна ,информационна, социална и гражданска функция

 2.Подпомагане на традиционните читалищни дейности и търсене на нови съвременни форми за тяхното развитие и предаване

 3.Да се съхранят народните традиции и обичаи,като за целта се отбележат по подходящ начин народните празници

 4.Да се създадат условия за развитие и изяви на самодейните състави към читалището

 5.Да се повиши активността на читалищното ръководства за привличане на нови членове,за разширяване на социалния и възрастов състав,за търсене на нови форми за финансиране ,каквито ЗНЧ предлага.

 6.Активно партньорство с общинската администрация , НПО , училища и други .

 БИБЛИОТЕЧНА ДЕЙНОСТ:

 Библиотечната дейност  е една от основните дейности за читалището
като културна институция. Чрез нея то се включват в националната мрежа от публични библиотеки у нас.

Работата на библиотеката ще бъде  насочена към:

1.Технологично обновяване на библиотечния фонд с художествена, детска,учебно-помощна и научно-популярна литература,която да задоволява потребителския интерес и да насърчава четенето със специално внимание към децата.

 2. Създаване в детски отдел на библиотеката Клубове по интереси.

 3.Експониране на изложби и кътове в библиотеката ,свързани с празници,годишнини,чествания.

4.Включване в плана на библиотеката на конкретни дейности за работа с подрастващите и приобщаване към читателската аудитория.

5.С цел подобряване достъпа на всички читатели до богатството на книгата,да се организира разнос до клубовете на пенсионера и домовете.

6.Организиране  презентации на нови литературни творби и автори от местно и национално значение.

7.Да работи за обновяване на библиотечния фонд с нови книги чрез разработване на проекти и участия в обявени програми от Министерство на културата и фондации, както и местните институции да съдействат за обогатяване на книжния фонд.

8.Осигуряване на свободен достъп до интернет .

9. Извършване на технически услуги на населението: ксерокопиране и сканиране на документи; компютърна обработка и принтиране на документи; запис на информация на магнитни носители.

 ЛЮБИТЕЛСКО ХУДОЖЕСТВЕНО ТВОРЧЕСТВО:

Любителското художествено творчество е най-масовата дейност в читалището.Целта на читалищното ръководство е да се работи за обогатяване и разнообразяване на репертоарите на колективите,да се създаде приемственост между поколенията за да се съхранят местните обичаи и традиции,да се осмисли свободното време на децата и подрастващите.За осъществяване на целите ще бъдат организирани следните мероприятия:

1.Участие на самодейните колективи в индивидуални изпълнители в провеждането на различни културно – масови мероприятия в селото.

2.Да взимат участие във фестивали и събори на местно,общинско,регионално и национално равнище.

3.Да се работи за привличане на по- вече млади хора и деца като участници в различни състави.

КУЛТУРНО-МАСОВА ДЕЙНОСТ:

1.Осъществяване на културния календар за читалищните прояви

2.Честване на официалните и традиционни празници ,събори,годишнини

3.Провеждане на мероприятия,свързани със съхраняването,развитието и популяризирането на местни традиции и обичаи.

4.Подготовка и провеждане на Пети регионален фолклорен фестивал „От Лазарица до Гергьовден”

5.Организиране гостувания на театрални постановки и изпълнители.

6.Събиране на материали за обогатяване на етнографската експозиция.

ОРГАНИЗАЦИОННА ДЕЙНОСТ:

1.Редовно провеждане заседания на Настоятелството

2.Да се работи по увеличаване броя на читалищните членове

3.Редовно събиране на Членски внос от членовете на читалището.

4.Подобряване на комуникациите с други институции и фирми с цел обмяна на актуална информация.

ФИНАНСИРАНЕ:

Финансирането на читалището е регламентирано в Закона на народните читалища и се осъществява от:

1.В рамките на държавната субсидия

2.Наеми от земеделски земи

3.Членски внос

4.Дарения

5.Други законови приходи

 Настоящата едногодишна програма за развитие на Народно читалище „Възраждане -1908” е само вариант и процес във времето,един от многото начини,който ще се търси в бъдеще за да стимулира развитието на общността в село Българско Сливово.

Насоките и Плана за развитие на читалището през 2023 година ,са приети на редовно заседание на Настоятелството.

08.11.2022 г. Председател :……………………

с.Б.Сливово / Д.Йорданов/